مرقة فاصوليا يابسة بالدجاج
وصفة طريقة طبخ مرقة فاصوليا يابسة بالدجاج maraq recipes من وصفات مطبخ شيمو النصيري
مرقة وطبق سهل ولذيذ وطعمه مميز 👌 مرقة فاصوليا يابسة بالدجاج للغداء او للعشاء وتقدم مع رز ابيض او مع الخبز حسب الرغبة
مكونات ومقادير عمل مرقة فاصوليا يابسة بالدجاج :
فاصوليا يابسه منقعه ليله كامله ومسلوقه
صدر دجاج
زيت زيتون
بصل اخضر او عادي الي متوفر
فلفل اخضر بارد
ثوم
معجون طماطه
معجون الفلفل الاحمر الحلو بابريكا
بهارات مشكله
ملح
فلفل اسود
ماء
طريقة اعداد وتحضير وعمل وطبخ مرقة فاصوليا يابسة بالدجاج :
اضيف زيت زيتون بالجدر واضيف البصل من تبدي اطرافه تتحمر اضيف صدر الدجاج المقطع والثوم والبهارات والملح والفلفل الاسود على نار عاليه حتى ينشف المي ويبدي يصير اشقر
بعدهه اضيف قطع الفلفل الاخضر البارد ومعجون الطماطه ومعجون الفلفل الحلو اذا ممتوفر معجون الفلفل الحلو نكدر نضيف ملعقه شاي بابريكا بعدهه اضيف ماء يغطي المكونات واتركهه تتسبك عشر دقائق
بعدهه اضيف الفاصوليا المسلوقه والافضل يكون وياهه ماء السلق
من يبدي المرق يغلي انصي النار حتى تتهدر المكونات نصف ساعه
عند التقديم ازين الطبق بالمعدنوس المفروم او النعناع
وتكدرون تاكلوهه مع رز بالشعريه فد شي👌👌👌👌
جربوهه راح يعجبكم الطعم بشكل وعوافي مقدما🌷🌷🌷🌷⠀
⠀
وصحتين وعافية